 Sida la ogsoon yahay raggu waxay ku degayaan dumarka,sidoo kalena dumarku waxay degganaansho ka helayaan ragga,Allah wuxuu yiri: haweenka waxay idin yihiin dhar, idinkuna dhar baad u tihiin suuradda Al-Baqara,aayad lambar 187, macnaha dumarku waxay laxaaf ama buste u yihiin ragga,sidoo kalena raggu waxay dumarku u yihiin buste ama laxaaf, macnaha ninka iyo naagta wey isku baahan yihiin oo wey isdhexgelayaan weyna isku tegayaan oo meeshii uu Allah ugu talogalay raallina uga dhigay buu ninka uga tegayaa marwadiisa isagoo la galmoonayo,ninkuna markuu u tegayo ooridiisa oo uu la galmoonayo waxaa lagama maarmaan ah in uu ka qaado dharkeeda oo dhan iyagoo isla huwanaaya oo dhexgalaya hal maro,galmada ka horna waxaa loo baahan yahay in la kaftamo laysna cayaarsiiyo,ninkuna uu taataabto una raaxeeyo naagtiisa habna siiyo isla markaana uu dhunkado kuna soo boodin sidii xayawaanka oo kale,waxaana naagta la qabo laga doonaya inta aysan dhicin galmada in ay isa soo carfiso isna soo qurxiso dhar khafiif ahna ay soo xirato,si uu jacaylka u kordho galmaduna u wanaagsanaato, waxaa kaloo loo baahan yahay in labada sidaa u raaxaystay,hal gona wada huwaday,hal sariirna wada koray in aysan cid kale uga sheekayn wixii habeenkii dhex maray, inkastoo la arki karo qaar iimaankoodu daciif yahay in ay dadka ugu sheekeeyaan wixii xalay ka dhacay sariirta. 